SCB Financial Markets คาดกรอบเงินบาทวันนี้ 37.90-38.10 บ./ดอลลาร์
SCB Financial Markets คาดเงินบาทวันนี้ (1 พ.ย.65) เคลื่อนไหวในกรอบ 37.90-38.10 บาท/ดอลลาร์
SCB Financial Markets คาดเงินบาทวันนี้ (1 พ.ย.65) เคลื่อนไหวในกรอบ 37.90-38.10 บาท/ดอลลาร์
1 พ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (1 พ.ย.65) เคลื่อนไหวในกรอบ 37.90-38.10 บาท/ดอลลาร์ โดยค่าเงินดอลลาร์แข็งค่าเมื่อเทียบกับสกุลเงินหลักเล็กน้อย นักลงทุนมองว่าตลาดสัญญาล่วงหน้ามีโอกาสกว่า 98% ที่ธนาคารกลางสหรัฐ (เฟด) จะขึ้นดอกเบี้ย 0.75% สู่ระดับ 3.75-4.00% ในการประชุมวันที่ 1-2 พฤศจิกายนนี้
ขณะที่เงินเฟ้อยุโรปเดือนตุลาคมเพิ่มขึ้น 10.7% เมื่อเทียบจากปีก่อน สูงกว่าที่คาดว่าจะเพิ่มขึ้น 10.2% เมื่อเทียบจากปีก่อนทั้งนี้นักลงทุนคาดว่าธนาคารกลางอังกฤษ จะปรับขึ้นดอกเบี้ย 0.75% ในวันที่ 3 พฤศจิกายน จากเงินเฟ้อที่เร่งขึ้นต่อเนื่อง อีกทั้งนักลงทุนคาดว่าธนาคารกลางออสเตรเลียจะปรับขึ้นอัตราดอกเบี้ยนโยบายวันนี้ 0.25%